มาตรวัดพลังธนาธร: เมื่อประชาธิปไตยไทยขึ้นอยู่กับงูเห่า?
ธนาธร จึงรุ่งเรืองกิจ หัวหน้าพรรคอนาคตใหม่ประกาศในวันที่ 16 พ.ค. 2562 ว่าพร้อมเป็นแกนนำจัดตั้งรัฐบาล และเป็นนายกฯ โดยในระหว่างนี้อยู่ระหว่างการเจรจากับพรรคการเมืองต่าง ๆก่อนหน้านี้ ธนาธรเคยกล่าวว่าพร้อมเป็นนายกฯ แต่พรรคอนาคตใหม่จะไม่เสนอชื่อธนาธรเพราะว่าไม่ใช่พรรคที่มี ส.ส. อันดับหนึ่ง อย่างไรก็ตาม เนื่องจากพรรคเพื่อไทยที่เป็น ส.ส. อันดับหนึ่งเปิดทางให้แล้ว พรรคอนาคตใหม่จึงประกาศเป็นแกนนำจัดตั้งรัฐบาลหากไม่มีการเปลี่ยนแปลง พรรคอนาคตใหม่คงได้รับการสนับสนุนจากพรรคเพื่อไทย เพื่อชาติ เสรีรวมไทย ประชาชาติ พลังปวงชนไทย และเศรษฐกิจใหม่ รวมกันเป็น ส.ส. 245 ที่นั่ง อย่างไรก็ตาม ธนาธรยังต้องการอีก 131 ที่นั่งเพื่อให้เสียงถึง 376 ที่นั่งจากทั้งหมด 750 ที่นั่งในรัฐสภาที่มีทั้ง ส.ส. และ ส.ว.ภารกิจการจัดตั้งรัฐบาลของพรรคอนาคตใหม่ครั้งนี้นับว่าท้าทายอย่างมาก เนื่องจาก พล. อ. ประยุทธ์ จันทร์โอชา ได้รับเสียงสนับสนุนจาก ส.ว. 250 ที่นั่ง ซึ่งแต่งตั้งโดย คสช. อยู่เป็นทุนเดิม อีกทั้งพรรคเล็กจำนวน 11 ที่นั่งที่ได้รับประโยชน์จากระบบคำนวณ ส.ส. ปาร์ตี้ลิสต์ของ กกต. ซึ่งได้รับการแต่งตั้งโดย คสช. เช่นกัน ก็ประกาศสนับสนุน พล.อ. ประยุทธ์ จันทร์โอชาเป็นนายกฯแล้ว ถึงแม้จะได้เสียงอีก 116 ที่นั่ง จาก 4 พรรคที่ยังไม่ตัดสินใจชัดเจน ได้แก่ พรรคภูมิใจไทย พรรคประชาธิปัตย์ พรรคชาติไทยพัฒนา และพรรคชาติพัฒนา ธนาธรก็ยังได้แค่ 361 เสียง และไม่เพียงพอสำหรับการเป็นนายกฯอย่างไรก็ตาม ก้าวแรกสำหรับธนาธรคือการทวงคืนเสียงข้างมาในสภาผู้แทนราษฎรกลับคืนมาอีกครั้ง หลังจากถูกตัดที่นั่ง ส.ส. ปาร์ตี้ลิสต์ไปเพราะวิธีคณิตศาสตร์ของ กกต. หากได้ ส.ส. มากกว่า 250 ในสภา ฝ่ายที่อยู่ข้างพรรคอนาคตใหม่จะสามารถยับยั้งไม่ให้ พล.อ. ประยุทธ์ จันทร์โอชาสามารถผ่านกฎหมายต่าง ๆ ได้ หลังจากนั้น ความหวังลม ๆ แล้ง ๆ คงขึ้นอยู่กับลมและฟ้าแล้ว เพราะธนาธรก็ต้องหวังให้ ส.ส. และ ส.ว. ที่เคยเข้ากับพรรคพลังประชารัฐเปลี่ยนใจหันมาสนับสนุนพรรคอนาคตใหม่เพื่อจัดตั้งรัฐบาลและเป็นนายกฯ เพื่อให้ประเทศสามารถเดินหน้าต่อไปได้โดยใกล้เคียงกับหลักการประชาธิปไตยที่สุด
ธนาธร จึงรุ่งเรืองกิจ หัวหน้าพรรคอนาคตใหม่ประกาศในวันที่ 16 พ.ค. 2562 ว่าพร้อมเป็นแกนนำจัดตั้งรัฐบาล และเป็นนายกฯ โดยในระหว่างนี้อยู่ระหว่างการเจรจากับพรรคการเมืองต่าง ๆ ก่อนหน้านี้
สาระ+ภาพ,ธนาธร จึงรุ่งเรืองกิจ,พรรคอนาคตใหม่,งูเห่า